CELEX: 62015CN0210
Language: hr
Date: 2015-05-06 00:00:00
Title: Predmet C-210/15 P: Žalba koju je 6. svibnja 2015. podnijela Republika Poljska protiv presude Općeg suda od 25. veljače 2015. u predmetu T-257/13, Republika Poljska protiv Europske komisije

20.7.2015   
            
            
               HR
            
            
               Službeni list Europske unije
            
            
               C 236/28
            
         Žalba koju je 6. svibnja 2015. podnijela Republika Poljska protiv presude Općeg suda od 25. veljače 2015. u predmetu T-257/13, Republika Poljska protiv Europske komisije
   (Predmet C-210/15 P)
   (2015/C 236/38)
   Jezik postupka: poljski
   
      Stranke
   
   
      Žalitelj: Poljska Republika (zastupnik: B. Majczyna)
   
      Druga stranka u postupku: Europska komisija
   
      Zahtjevi
   
   Žalitelj od Suda zahtijeva da:
   
               —
            
            
               ukine u cijelosti presudu Općeg suda Europske unije od 25. veljače 2015. u predmetu T-257/13, Republika Poljska/Komisija;
            
         
               —
            
            
               poništi Provedbenu odluku Komisije 2013/123/EU od 26. veljače 2013. (objavljenu pod brojem C[2013] 981) o isključivanju iz financiranja od strane Europske unije određenih izdataka nastalih za države članice u okviru Europskog fonda za smjernice i jamstva u poljoprivredi (EFSJP), Odsjeka za jamstva, Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (1) u dijelu u kojem su u njoj isključeni izdaci imenovanog tijela za plaćanje Republike Poljske u visini od 2 8 7 63  238,60 eura te 5 6 88  440,96 eura iz financiranja Europske komisije;
            
         
               —
            
            
               Europskoj komisiji naloži snošenje postupka u oba stupnja.
            
         
      Žalbeni razlozi i glavni argumenti
   
   Svojim žalbenim razlogom protiv pobijane presude Republika Poljska ističe pogrešno tumačenje članka 11. stavka 1. Uredbe br. 1257/1999 i članka 23. stavka 2. Uredbe br. 1698/2005 kojime se pretpostavlja da odobravanje potpore za prijevremeno umirovljenje uvjetuje komercijalnu poljoprivrednu aktivnost osobe koja prenosi poljoprivredno gospodarstvo, dok iz tih propisa proizlazi zahtjev desetogodišnje poljoprivredne aktivnosti (u komercijalne ili nekomercijalne svrhe) prije prijenosa poljoprivrednog gospodarstva te zabrana poljoprivredne aktivnosti prenositelja nakon prijenosa toga gospodarstva.
   Prema mišljenju Republike Poljske zahtjev poljoprivredne djelatnosti prije prijenosa gospodarstva ne proizlazi iz prava Unije. U skladu s člankom 11. stavkom 1. Uredbe br. 1257/1999 i člankom 23. stavkom 2. Uredbe br. 1698/2005, zahtijevana desetogodišnja poljoprivredna aktivnost može biti komercijalne ili nekomercijalne prirode. Osim toga, ti propisi zabranjuju poljoprivrednu djelatnosti prenositelja nakon prijenosa toga gospodarstva.
   
      (1)  SL L 67, str. 20.